ตำรวจไซเบอร์เตือน ระวัง 10 กลโกงมิจฉาชีพหลอกลวงลงทุน
พล.ต.ท.วรวัฒน์ วัฒน์นครบัญชา ผู้บัญชาการตำรวจสืบสวนสอบสวนอาชญากรรมทางเทคโนโลยี ประชาสัมพันธ์ 10 กลโกง ที่มิจฉาชีพมักนำมาใช้ในการหลอกลวงชักชวนให้ลงทุน คือ  โฆษณาด้วยคำสวยหรู เช่น ลงทุนง่ายเห็นผลไว แอบอ้างบุคลที่มีชื่อเสียงดูน่าเชื่อถือเพื่อชักชวนลงทุน แต่ไม่มีสินค้า เน้นหาสมาชิกเพิ่ม การันตีผลกำไร มักหลอกลงทุนในตลาดแลกเปลี่ยนสกุลเงินระหว่างประเทศ ทองคำ cryptocurrency เว็บพนัน ใช้ความเห็นอกเห็นใจของคนหลอกให้ทำบุญ หลอกระดมทุนถือหุ้นในบริษัท หลอกลวงผู้ป่วย ด้วยสินค้ารักษาโรค หลอกให้ฝากและซื้อขาย cryptocurrency ในเว็บไซต์ปลอม  หลอกให้ซื้อ cryptocurrency สกุลใหม่ๆ แต่กลับไม่ได้เข้ากระดานซื้อขาย  หลอกให้จ่ายเงินให้คนที่มีเครื่องขุดเหรียญ cryptocurrency เป็นผู้ขุดให้ แต่ไม่มีการขุดเหรียญจริง หากต้องการลงทุนควรศึกษา ตรวจสอบที่มาที่ไปให้ดี และหมั่นติดตามข่าวสารจากทางราชการอยู่เสมอ หากพบเบาะแสการกระทำความผิด สามารถติดต่อสอบถามข้อมูลได้ที่ สายด่วน ตำรวจไซเบอร์ หมายเลข 1441 หรือ 081-866-3000 ตลอด 24 ชั่วโมง แจ้งความออนไลน์ได้ที่เว็บไซต์ www.thaipoliceonline.com